Odense Adresse-Contoirs Efterretninger, 1829-08-24
Beretningen om Ergerums Jndtagelse er af følgende væsentlige Jndhold. Den 5 Juli opbrød Overanføreren, General Paskewitsch, med sin Armee imod Hassan=Kale, og besluttede, paa Efterretning om, at Seraskier selv var flygtet til Erzerum, strax at besætte denne i Romernes Tid overordentlig stærke Fæstning, der kan betragtes som Nøglen til Erzerum. Russerne fandt her 29 Kanoner, et Krudtmagasin og betydelige Kornforraad. Næste Morgen saae Man Stadens Beboere, som vare flygtede til Bjergene, at nærme sig, og fra de omliggende Landsbyer kom Afsendinger, som bade og Russernes Beskyttelse. Den 6 Julii om Morgenen skikkede Paskewitsch den forrige Janitskar=Anfører Mamisch=Aga, som var taget til Fange den 1 Juli og stod i stor Anseelse hos Jndvaanerne, til Erzerum med en Opfordring til Stadens Overgivelse, under bestemt Løvte at respektere frie Religionsøvelse, Personer og privat Eiendom. Mamisch-Aga, som selv havde været Øienvidne til den russiske Armees Tapperhed, bidrog ivrig til at overtale Jndvaanerne til frivillig Overgivelse; men uagtet et stort Partie var stemt herfor, søgde Seraskier at ægge Folket til Modstand. J denne Gjæring og for uden Tidspilde at benytte den gode Stemning, forlod Paskewitsch med sit hele Korps Hassan=Kale. Om Morgenen den 8 Juli bragte en CapidgiPascha og Mamisch=Aga ham et Dokument, hvori Stadens Ældste saavelsom Seraskier samtykte i hans Forslag; men den Sidste tillige lod ham bede om at standse sin Marsch, for ikke at oplue Jndvaanernes Fanatisme. Dette forekom Paskewitsch tvetydigt, og hvor vanskeligt det, under slige Omstændigheder, end er at udfinde Sandheden, holdt han det for raadeligst at rykke frem. Saasnart de første russiske Regimenter viste sig paa Høiene udenfor Erzerum, rykkede ogsaa et anseeligt fiendtligt Rytterie fra Staden imod dem, hvorpaa det begyndte en Jld af Smaageværer, som Russerne slet ikke besvarede. Derimod gjorde Paskewitsch, Holdt paa Bjerget og opbød Alt, for at vinde Deputationen for sig. Efter endeel Underhandlinger, som Fyrst Ticherkasky bivaanede, og hvori en rasende Pøbel omringede Huset, tilbød Man sig at aabne ham Portene Kl. 4 om Eftermiddagen; men i Betragtning af, at det da vilde blive for sildigt at skride til en Storm, tilstod han kun den forlangte Frist til Kl. 3. Da han imidlertid intet Svar fik, og hørte, at Seraskier havde et mægtigt Partie for sig, og hvert Øieblik ventede Forstærkning, gav han befaling til at tage det saakaldte Bjerg Top=Dag, som behersker Staden og Citadellet, med Storm, hvorpaa Tyrkerne dog forlode deres Stilling og vendte tilbage til Staden. Nu aabnede Fienden alle sine Batterier; men da Paskewitsch begyndte at beskyde Staden fra hiint Batterie, overbragte Gouvernøren i Spidsen for en Deputation ham Stadens og Citadellets Nøgler. Da, uagtet denne Underkastelse, endnu nogle Kanonkugler fra Stadens Batterier faldt tæt ved Generalens Side, bade de Deputerede selv ham at bringe hine Oprøreres til Taushed, og efter nogle Skud adspredtes de, efter endnu at have sprængt et af Forstadens Batterier i Luften. Alle Forslag bleve nu antagne, men Seraskiers og 3 Paschaers Frihed, hvorom Deputationen bad, afslog Generalen, da han aldrig havde lovet samme. Paskewitsch, skreed nu strax til at organisere den erobrede Provindses Bestyrelse, og udnævnte Generalmajor Pankratieff til Overanfører i Paschaliket Erzerum og Fyrst Escherkasky til Stadens Kommandant. Efter dens Besættelse gjorde de i Citadellet indsluttede Arnauter nye Vanskelighed og erklærede at ville forsvare sig til det Yderste; men da Russerne ogsaa her gjorde Mine til Storm, betænkte de sig og overgave sig, uagtet Citadellet var saa fast og vel armeret, at dets Jndtagelse med Storm vilde have kostet meget, og om Aftenen den 9 Juli vaiede de russiske Faner paa samme. Efter Stadens Besættelse erfarede Russerne, at 7000 Md. Kavallerie og 1500 Md. Jnfanterie af Hagki=Paschas Korps var flygtet herfra den 7 Juli og havde taget Veien til Tokat. Foruden 6 Faner, hvoraf den ene tilhørte Seraskier og var et Tegn paa hans Værdighed, medfulgte hans Kommandostab. "Saaledes - siger Beretningen - have Deres Keiserlige Majestæts Tropper i en Tid af 14 Dage oversteget to høie, endnu med Snee bedækkede Bjergkjæder, tilintetgjort den tyrkiske Armee, gjort to Leire til Bytte, underkastet sig Fæstningen Hassan=Kale, frataget Fienden hans hele Feldtt=Artillerie og øvrige Skyts, tvunget ham til at overgive Os Middelpunktet for sin Magt i Østen, en Fæstning og et Citadel, som havde kunne udholde en lang Beleiring, og endelig gjort Seraskier selv, som var Overanfører for Armeen og Gouvernør i det hele asiatiske Tyrkie, med 4 af hans fornemste Paschaer, til Fange.